stanford-oval/wikipedia huggingface dataset:
רשימות (חב"ד)

.
| --- | --- |

צילום שער אחד מהכרכים
 מידע כללי
 מאת:  הרב מנחם מנדל שניאורסון
 שפת המקור:  עברית
 סוגה:  ספרות תורנית
 הוצאה
 הוצאה:  קה"ת
 תאריך הוצאה:  1994-2012
 סדרה
 סדרת ספרים:  ספרי הרב מנחם מנדל שניאורסון מחב"ד
 ספר קודם:  תורת מנחם - התוועדויות
רשימות הן שלוש מחברות שנמצאו בחדרו של רבי מנחם מנדל שניאורסון מחב"ד לאחר פטירתו בשנת תשנ"ד (1994) המכילות חידושי תורה שכתב לעצמו, יומן וכן חוברות שאת חלקן התעתד להוציא לאור, אך לא הודפסו. ה'רשימות' הוצאו לאור על ידי קה"ת, הוצאת הספרים הרשמית של חסידות חב"ד.
חלקי ה'רשימות' ותוכנן

ניתן לחלק את הרשימות לשלשה סוגים: א) אסופות תורניות וחידושי תורה. ב) חיבורים תורניים מקיפים. ג) יומן.
הרשימות שהופיעו בחוברות בין השנים 2001-1995 נאספו ויצאו לאור בתשעה כרכים. מערכת קה"ת הוציאו לאור בשנת תשע"ו במהדורה מסודרת לפי סוגיות ועניינים בנפרד: רשימות היומן, רשימת המנורה, שנים אוחזין בטלית, מראי-מקומות לסדר ברכת הנהנין, מראי מקומות, הגהות והערות קצרות על התניא והגהות לסידור רבינו הזקן.
חלקי ה'רשימות' ותוכנן > רשימת היומן

בשנת 2006 - ה'תשס"ו יצא ה'יומן' לאור בספר מיוחד בן 500 עמודים. חלק זה כולל את היומן שכתב הרב שניאורסון בין השנים 1929–1949. היומן כולל בעיקר סיפורים, הנהגות ומנהגי חב"ד ששמע מחמיו הרב יוסף יצחק שניאורסון (הריי"צ) במהלך סעודות והתוועדויות. ברשימות מידע על תולדות חסידי ואדמו"רי חב"ד שלא היה בידי החסידים עד להוצאתן. כמו כן, מכיל היומן ראשי תוכן לנאומים שהכין לעצמו. בראש כל רשימה כזו מצוינים שנת ומקום כתיבתה.
חלקי ה'רשימות' ותוכנן > ה'חידושים'

רוב הרשימות הן חידושי תורה, בהלכה, באגדה, בקבלה ובחסידות. מובאות תמצית הסוגיה ונקודות הדורשות ליבון ועיון, ואחריהן ביאור הנושא. כמו כן, כולל חלק זה טיוטות והעתקי התכתבויות עם רבנים שונים, מטבען של טיוטות, היו רשימות אלו קשות יותר לפיענוח ולכן גם הערות הביניים של המוציאים לאור ארוכות יותר מההערות בחלק ה'יומן'.
בחידושי התורה שברשימות אלו ניתן לעיתים לזהות את מבנה שיטתו של הכותב בלימוד התורה: א) מבנה הביאורים: הביאור נחלק לשלשה רבדים - בראשונה, הביאור בדרך תורת ה'נגלה' ; ביאור פנימי יותר (בדרך החסידות והסוד); לימוד הוראה מהסוגיה בעבודת האדם לבוראו. ב) דרך הלימוד: בניית הביאור על יסוד שיטת הדיוק בפרטים שונים במובאות התורניות, כגון - שם התנא / אמורא בעל האמרה; הבדלי ניסוח בציטוטים התלמודיים, ועוד. ג) נושאים: ההתמקדות בנושאים ה'חביבים' על הכותב, בנושאים רבים המופיעים ברשימות חזר ועסק בפני קהל החסידים שנים רבות לאחר מכן, כאשר לעיתים הוא מתבסס על אותם יסודות שקבע בביאור נושאים אלו ברשימות. לעומת זאת, החידושים הללו מתאפיינים במידה רבה ומודגשת בלימוד בדרך הרמז והדרוש, בשונה מתורתו בשנים מאוחרות יותר המתאפיינת בפשטנות ייחודית.
קונטרסים אלו יצאו מאוגד בספר כפי סדר הוצאת הרשימות לאור, אך עדיין לא יצאו בספר מסודר במהדורה סופית.
כך למשל, יום לפני שעלה על אונייה, לנסיעה לארצות הברית מאירופה ב-1941 כתב רשימה על פתגם בגמרא ממסכת סנהדרין ”אין בין דוד בא אלא עד שיתבקש דג לחולה ולא ימצא” (תלמוד בבלי, מסכת סנהדרין, דף צ"ח, עמוד א') ופירש אותו.
חלקי ה'רשימות' ותוכנן > "רשימת המנורה"

קונטרס שיצא בספר נפרד, ובו פלפול תורני העוסק בביאור השיטות השונות בסדר ודיני הדלקת נרות המנורה בבית המקדש, רשימה זו נכתבה על ידי הרב שניאורסון בשנת ה'תרצ"ט (1939) בפריז, לפי הוראת חמיו, הרב יוסף יצחק שניאורסון (הריי"צ), כמכתב לרב שניאור זלמן שמוטקין. רשימה זו היא הארוכה ביותר מבין הרשימות ובגרסתה המודפסת היא כוללת עשרים חוברות (ע-פט). חלקה הראשון עוסק בביאור השיטות בסדר הדלקת נרות המנורה בבית המקדש ונימוקיהן, ובחלקה השני עוסקת הרשימה בביאור עניינה של המנורה ויתר כלי המקדש בדרך הדרוש ובדרך תורת חסידות חב"ד. הביאור הוא בדרך הנגלה, ולאחר מכן ביאור נוסף בדרך הדרוש - בעבודת השם. אותה רשם בהיותו בפריז שבצרפת בשנת תרצ"ט.
חלקי ה'רשימות' ותוכנן > שנים אוחזין בטלית

רשימה זו עוסקת בביאור הסוגיה הראשונה בפרק הראשון במסכת בבא מציעא מהתלמוד הבבלי (הדנה בדין חפץ המוחזק על ידי שני אנשים הטוענים לחזקתו) והצעת הסוגיה בדרך הדרוש. לאחר הצגת קושיות בדרך הנגלה, מבוארת הסוגיה בדרך הדרוש, ואז מוצג פתרון הקושיות שלפי דרך הנגלה, לפי המהלך הדרושי.
חיבור זה נמצא בין מחברות הרשימות כספר מושלם המוכן לדפוס. את החיבור הזה תכנן הרב שניאורסון להדפיס לקראת שנת ה'תש"ב (1941-1942) בה למדו בישיבות רבות את מסכת 'בבא מציעא', כחוברת ראשונה בסדרה שמטרתה לעורר דיונים בין תלמידי הישיבות בנושאים הנלמדים, אך מסיבות לא ידועות נגנז הרעיון והחוברת לא יצאה לאור. היא נדפסה בשנת תשנ"ו בספר בפני עצמו ומחדש בשנת תשפ"א עם פיענוח.
חלקי ה'רשימות' ותוכנן > רשימות על התניא

נושא עיקרי שעסק בו הרב שניאורסון במשך חייו היה מחקר ספר התניא שחובר בידי מייסד חסידות חב"ד רבי שניאור זלמן מלאדי. הוא ההדיר את התניא במהדורה מתוקנת שעיקרה הוא צילום מהדורת וילנה תר"ע, עליה הוסיף מפתח עניינים, הערות ותיקונים לספר ורשימה ביבליוגרפית של דפוסי התניא, ואף הוסיף לכך מחקר קצר על שמות ספר התניא השונים ותקציר תולדות חייו של המחבר. אך חזונו הגדול היה להוציא לאור מהדורה מבוארת ומוערת של ספר התניא:
בהוצאת התניא השלימה שמכינים לדפוס: התניא באמצע העמוד, ומסביב לו יבואו: מראי מקומות, פירוש קצר, ליקוט מספרי רבותינו נשיאינו וכת"י שלהם המפרשים דברי התניא וכו'
ההשערה הרווחת, כי הרשימות ('מראי מקומות הגהות והערות קצרות על התניא') שנמצאו נלקטו ונכתבו על-ידו לשם הדפסת המהדורה הפרשנית והמחקרית האמורה, ייתכן שזו גם הסיבה לכך שסידר מפתח עניינים מפורט לכל המקומות בהם באו הגהות והערות לספר התניא בספרי אדמו"רי חב"ד. מסיבות לא ידועות לא הגיע הפרויקט לידי פועל, ומהדורה זו של התניא לא יצאה מעולם לאור.
לאחר גילוי הרשימות הללו, נדפסו כחוברות בודדות על סדר ספר התניא כולו, כאשר בחלק מהחוברות נוסף ליקוט מפירושי הרב שניאורסון לתניא בשנים מאוחרות יותר, בשנת תשע"ד יצא לאור בספר רוב הרשימות על התניא.
חלקי ה'רשימות' ותוכנן > מראי מקומות על ברכת הנהנין

חלק נוסף בחוברות הרשימות הם מראי מקומות שכתב הרב שניאורסון על הלכות ברכת הנהנין והלכות נטילת ידיים שבשולחן ערוך הרב בעל התניא. בנוסף לעבודתו זו סיכם בתמצות את הערות דודו בן רבי יוסף יצחק שניאורסון מאוורוטש בעל הספר שם הגדולים על הלכות ברכת הנהנין. כפי שכתב לאחד מחסידיו, הוא לא הדפיס את החוברת מ"אפס הפנאי". רשימות אלו יצאו בספר בפני עצמו בשנת ה'תשס"ו (2006).
חלקי ה'רשימות' ותוכנן > הגהות לסדור רבנו הזקן

בתקופה שבה ניהל הרב שניאורסון את מערכת קה"ת, עסק בההדרת סידור הרב על-פי נוסח האריז"ל, בו מתפללים חסידי חב"ד. שרידים רבים מעבודתו זו, בהם פרטים רבים שלא פורסמו עד כה, נמצאו ברשימותיו, ונדפסו בקונטרס מיוחד בשם הגהות לסדור רבנו הזקן חלק גדול מהגהות ותיקונים אלו נכנסו למהדורות של הסידור ("סידור עם דא"ח", "סידור רוסטוב", "סידור תורה אור" ו"סידור תהילת ה'").
חלקי ה'רשימות' ותוכנן > היום יום - חלק שני

בשנת תש"ג הדפיס הרב שניאורסון ספר ליקוט פתגמים לפי לוח יומי בשם "היום יום". בשנת תש"ד החל להכין לוח לשנה הבאה ואסף פתגמים חדשים מתורת חמיו רבי יוסף יצחק שניאורסון ללוח זה, אך לא השלים את המלאכה מסיבות שונות. פתגמים אלו נדפסו בסוף ספר רשימת היומן ובמהדורות שונות של הספר.
סדר הופעתן

הרשימות יצאו לאור במשך 5 שנים ב-187 חוברות, מדי שבוע, בין השנים 1994–2000 (ה'תשנ"ה-ה'תש"ס), כשהחוברת הראשונה יצאה לאור לקראת כינוס השלוחים, בר"ח כסלו תשנ"ה.
מאחר שהמחברות נכתבו לשימושו האישי של הכותב, דבר שמטבע הדברים מקשה על הבנת תוכנן, נוספו בעת ההכנה לדפוס ביאורים ומילות קישור המופיעים בכתב מוקטן. ובשולי הדברים, ציונים ומראי מקומות למובאות התורניות שברשימות. הביאורים והציונים נערכו על ידי צוות אוצר החסידים המופקד על הוצאת ועריכת ספריהם של אדמו"רי חב"ד. בשנת 2000 רכזו המוציאים לאור את החוברות לחמישה ספרים אך למרות זאת נשארה חלוקתן על פי סדר הדפסת החוברות ולא על פי סדר כתיבתן.
בשנת 2015 הוציאו מחדש את הרשימות על התניא, ויצאו לאור חוברות על הרשימות הראשונות. כן נמצאה רשימה שכתב הרב שניאורסון בבית כנסת החרדים בפריז. בשנת 2018, הדפיס "ועד תלמידי התמימים העולמי" חלקים מהרשימות בפיענוח מחודש.
לקריאה נוספת

רשימות רבינו: קובץ לחיזוק ההתקשרות ג (צא), ברוקלין: ועד תלמידי התמימים העולמי, תשפ"ג
הערות שוליים

↑  רשימת הרבי ט"ז סיוון תש"א ליסבון – לרגל יובל ה-80 | הרשימה מעובדת בצורה מובנת על ידי הרב אלי וולף
↑  הופיע מחדש: 'שניים אוחזין בטלית' עם חידוש מרענן
↑  תורה חדשה: התגלתה 'רשימה' של הרבי מלפני 68 שנה
↑  פיענוח חדש ל'רשימות' במבצע הכנה עולמי לי"א ניסן, באתר col
↑  ארבעת הקבצים עמוסי התוכן שיצאו לאור עבור אורחי תשרי, באתר COL; להורדה.
| חסידות חב"ד |
| --- | --- | --- |
| שושלת ליובאוויטש | הראשון: שניאור זלמן מלאדי ("אדמו"ר הזקן", "בעל התניא") • השני: דובער שניאורי ("האדמו"ר האמצעי") • השלישי: מנחם מנדל שניאורסון ("הצמח צדק") • הרביעי: שמואל שניאורסון ("מהר"ש") • החמישי: שלום דובער שניאורסון ("הרש"ב") • השישי: יוסף יצחק שניאורסון ("הריי"צ") • השביעי: מנחם מנדל שניאורסון ("הרבי מלובביץ'") |  |
| ענפים נוספים בחסידות | אהרן מסטרשלה | קאפוסט: יהודה לייב שניאורסון • שלמה זלמן שניאורסון • שלום דובער שניאורסון מרציצה • שמריה נח שניאורסון מבאברויסק | לאדי: חיים שניאור זלמן שניאורסון • יצחק דובער שניאורסון • לוי יצחק מסיראטשין | ניעז'ין: ישראל נח שניאורסון | עץ שושלת חב"ד |  |
| כתבים | אדמו"ר הזקן: ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן | האמצעי: קונטרס ההתפעלות | הצמח צדק: צמח צדק • אור התורה • דרך מצותיך | הרש"ב: המשך יו"ט של ר"ה תרס"ו • בשעה שהקדימו תרע"ב | הריי"צ: אגרות קודש הריי"צ | ספרי הרבי מלובביץ': היום יום • לקוטי שיחות • אגרות קודש הרמ"מ • תורת מנחם • רשימות | אחרים: ספר הערכים • קטגוריה:כתבי עת חב"דיים |  |
| אתרים | מרכז חב"ד – 770 • אוהל חב"ד לובביץ' • כפר חב"ד • קטגוריה:בתי כנסת חב"דיים • קטגוריה:ריכוזים חב"דיים | לובביץ' |  |
| מושגים | ניגוני חב"ד: ארבע בבות • צמאה לך נפשי • ופרצת • ניגוני הרבי מלובביץ' • תבנית:ניגוני חב"ד • קטגוריה:ניגוני חב"ד | פעילות: בית חב"ד • שלוחי חב"ד • מבצעי הרבי מחב"ד | התוועדויות: התוועדות • מאמר חסידות • משפיע | מועדים: חג הגאולה • | תקנות: סעודת משיח • מקווה "בור על גבי בור" • תקנת לימוד החת"ת • תקנת לימוד הרמב"ם | שונות: פולמוס המשיחיות |  |
| ארגונים מרכזיים | אגודת חב"ד העולמית • ספריית חב"ד • בית דין רבני חב"ד • הוצאת ספרים קה"ת • רשת ישיבות תומכי תמימים • כולל חב"ד • מרכז לענייני חינוך • נשי חב"ד • צעירי אגודת חב"ד בישראל •  רשת חינוך חב"ד • צבאות ה'   קטגוריה:ארגוני חב"ד • רשת ישיבות תומכי תמימים ליובאוויטש (ישיבות תומכי תמימים) |  |
| שונות | קטגוריה:חסידי חב"ד • קטגוריה:רבניות חב"ד |  |
קטגוריה:חסידות חב"ד
תא אופקי

| --- | --- |
 שיוך:  רשתית 
 מזהים
 מזהה נרולוקס:  nifext_40 
 קוד MeSH:  A08.675.650.850.937 
 מזהה MeSH:  D051248 
 מערכת השפה הרפואית המאוחדת:  C1565000 
 
תא אופקי הוא סוג של תא עצב שנמצא ברשתית. התאים האופקיים מקושרים לתאים קולטי האור ומשפיעים על המידע החזותי שמועבר הלאה דרך התאים הדו-קוטביים.
סקירה

התאים פועלים בשכבה החיצונית של השכבה הפלקסיפורמית החיצונית שברשתית העין, ומקשרים באופן צידי בין נוירונים בשכבה זו.
ארגון התאים

קיימים שלושה סוגים בסיסיים של תאים אופקיים, המסומנים ב-HI, HII ו-HIII, בהתאמה. אין הסכמה עדיין באשר מידת הברירתיות של שלושה סוגים אלה, כלפי אחד משלושת סוגי תאי המדוך. ממחקריהם של בויקוט (Boycott) וואסל (Wassle) עולה שתאי HI ותאי HII אינם בררניים כלפי מדוכים מסוג S, M 
או L. בניגוד לכך, אנהלט (Anhelt) וקולב (Kolb) טוענים שהתצפיות שלהם מראות שתאי HI מתקשרים לכל שלושת סוגי המדוכים ללא הבחנה, אבל תאי HII לעומת זאת, מגלים נטייה לתקשר עם מדוכים מסוג S במידה הרבה ביותר. הם גם זיהו סוג שלישי של תאים אופקיים, HIII, שהיה זהה ל-HI מלבד העובדה שאינו מתקשר עם מדוכים מסוג S. תאי HII גם יוצרים קשרים עם תאי קנה, אבל עושים זאת רחוק מגופי התאים כדי להימנע מהפרעה לפעילותם של תאי הקנה.
תכונות תפקודיות

תאים אלה פורסים על-פני תאי מדוך ומסכמים את אותות המבוא שלהם רק כדי לבקר את כמות ה-GABA 
שמשוחרר חזרה אל תאים קולטי-אור אלה, וגורם להיפרפולריזציה שלהם. סידורם יחד עם התאים הדו-קוטביים מהטיפוסים מרכז-'דולק' (ON-center) ומרכז-'כבוי' (OFF-center) הניזונים מתאים קולטי-אור, מכוננים צורה של עיכוב צידי, שמגדיל את כושר ההפרדה המרחבי על חשבון חלק מהמידע על עוצמת האור המוחלטת. באופן זה העין הופכת רגישה יותר לניגוד ולשינויים בעוצמת האור.
כשאור פוגע בתא קולט-אור, התא עובר היפרפולריזציה ומקטין את כמות הגלוטמאט שהוא משחרר. כשזה קורה, התאים האופקיים מפחיתים את כמות ה-GABA שהם משחררים, שהיא מולקולה שלה השפעה מעכבת על 
תאים קולטי-אור, וכתוצאה מכך קטנה גם ההשפעה המעכבת על תאים אלה, מה שגורם בסופו של דבר לדפולריזציה שלהם. תהליך זה מתאר למעשה משוב שלילי.
נמחיש את האופן בו תאים אופקיים מסייעים בעיבוד המידע שמגיע לרשתית בדוגמה הבאה: נניח שורה של 
11 תאים קולטי-אור, תא דו-קוטבי אחד מסוג שמעורר היפרפולריזציה (H), ותא אופקי אחד. עשרת התאים קולטי-אור הקיצוניים (שיסומנו Po, מאחר שהם מייצגים את שדה הקלט החיצוני) קשורים לתא האופקי, ואילו התא ה-11, האמצעי (שיסומן Pm), קשור לתא הדו-קוטבי. נוכל לתאר עתה סידור של מרכז-'כבוי' 
(OFF-center) באופן הבא:
במקרה של אור מפוזר, כלומר כזה שפוגע גם בתא המרכזי ('מרכז' בדוגמה זו) וגם בתא היקפי אחד או יותר ('היקף' בדוגמה זו), יש לקחת בחשבון את התהליכים שנובעים משני האירועים כפי שתוארו קודם, וכפי שמסתבר, שתי התופעות מאזנות זו את זו, ובסופו של דבר אין לכך השפעה כלל או שהיא מועטה.
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
שריר התאומים התחתון

| --- | --- |

 שיוך:  deep gluteal muscles, בפסקה זו רשומה אחת נוספת שטרם תורגמה 
 אספקה עורקית:  עורק העכוז התחתון 
 עצבוב:  nerve to quadratus femoris
 פעולת שריר:  laterally rotation of the hip joint 
 תחל שריר:  tuberosity of the ischium 
 אחז שריר:  גומץ תל הירך 
 תיאור ב:  האנטומיה של גריי (מהדורה 20) (477) 
 מזהים
 לטינית (TA98):  m. gemellus inferior 
 טרמינולוגיה אנטומיקה:  A04.7.02.014 
 TA2 (2019):  2607 
 FMA:  22320 
 מערכת השפה הרפואית המאוחדת:  C0224432 
 
שרירי העכוז והירך של צד ימין במבט אחורי
שריר התאומים התחתון (TA: Musculus gemellus inferior) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך.
תיאור

שריר התאומים התחתון מתחיל את דרכו מגבששת השת של עצם השת. חלקו המרוחק נאחז בפן התיכון של תל הירך הגדול שברום עצם הירך.
עצבוב

שריר התאומים התחתון מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).
| --- | --- |
בקרת זהויות :  TA98: A04.7.02.014
שמואל מיזס

| --- | --- |
אין תמונה חופשית
 לידה:  נובמבר 1841 ברסלאו, ממלכת פרוסיה 
 פטירה:  ינואר 1884  (בגיל 42) לייפציג, הקיסרות הגרמנית 
 הישג בולט:  היה מס' 12 בעולם בתקופות שונות בשנים 1872-1874
 מד כושר מרבי:  2517 (באוגוסט 1872)
 מקצוע נוסף:  רופא
 מדינה:  גרמניה
 הערות:  יהודי
 
שמואל מיזס (בגרמנית: Samuel Mieses;‏ נובמבר 1841 – ינואר 1884) היה שחמטאי יהודי-גרמני.
מיזס היה דודו של ז'ק מיזס. למד רפואה באוניברסיטה של וורצלב והיה אחד מתלמידי השחמט של אדולף אנדרסן. בשנת 1867 הפסיד לו בדו-קרב 4.5-0.5 והתמודד לעיתים קרובות מול יוהנס צוקרטורט ויעקב רוזנס.
מתחרויותיו

השתתף בוורוצלב 1863 - ניצחונו על אדולף אנדרסן
השתתף בוורוצלב 1865 - ניצחונו על אדולף אנדרסן
השתתף בלייפציג 1869 - ניצחונו על יוהנס מינקוויץ .
ניצח באד אמס 1871 וחלק מקום ראשון עם אדולף אנדרסן בתחרות לייפציג באותה שנה. בפלייאוף ניצח אדולף אנדרסן. ניצחונו על יוהנס מינקוויץ
.
הפסיד בדו-קרב ליוהנס מינקויץ' 5.5-3.5 בלייפציג 1872. אחד מניצחונותיו בדו-קרב .
תאונת הרכבת בתסליה

| --- | --- |
 תאריך:  28 בפברואר 2023
 שעה:  23:21 (שעון יוון)
 מיקום:  Evangelismos 
 גורם:  טעות אנוש
 קואורדינטות:  39°50′54″N 22°31′00″E﻿ / ﻿39.848469°N 22.516643°E﻿ / 39.848469; 22.516643
 הרוגים:  57
 פצועים:  85
 נעדרים:  2
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןתאונת הרכבת בתסליה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןתאונת הרכבת בתסליה he
 
תאונת הרכבת בתסליה אירעה ב-28 בפברואר 2023 כאשר רכבת נוסעים ורכבת משא התנגשו ביניהן בדרום עמק טמפה, שבמחוז תסליה, יוון. כתוצאה מההתנגשות נהרגו 57 נוסעים, 85 נוספים נפצעו.
תאונה זו, שהייתה תאונת הרכבת הקטלנית ביותר בתולדות יוון, עוררה זעם רב במדינה, לאחר שהתגלה כי רכבת הנוסעים קיבלה אישור לעלות על מסילת הרכבת הלא-נכונה, למרות נוכחותה של רכבת המשא באותה מסילה. הפגנות ועימותים עם המשטרה התקיימו באתונה, לאריסה וסלוניקי. עובדי הרכבת ההלנית (אנ') שהפעילה את הרכבות שהתנגשו, ועובדי הרכבת התחתית של אתונה פתחו בשביתה. קוסטאס קרמנליס, שר התחבורה היווני, התפטר בעקבות התאונה.
רקע

רכבת הנוסעים IC62 הופעלה על ידי חברת הרכבת היוונית, חברה בת של חברת הרכבות האיטלקית. הרכבת הייתה אמורה להגיע לתחנת סלוניקי בשעה 22:35, לפי השעון המקומי. רכבת המסע הובילה לוחות פח ומכולות משא.
פגיעה ברשת החשמל בתחנת הרכבת פלאיופרסאלוס, שאירעה מוקדם יותר באותו היום, גרמה לשיבושים בלוחות הזמנים. התאונה אירעה בסמוך לגשר עילי, שעבר מעל הכביש המהיר A1, בקטע שנפתח לתנועה בשנת 2003.
מערכת בקרת הרכבות האירופאית הייתה אמורה להיכנס לפעולה בשנת 2020, אך הפעלתה נדחתה לסוף שנת 2023. בתקופה שקדמה לאירוע אירעו כמה תאונות, אך הן הסתיימו ללא נפגעים.
התאונה

רכבת הנוסעים IC62, שהייתה אמורה לצאת מאתונה לסלוניקי בשעה 19:22, יצאה בפיגור של כמה דקות בלוח הזמנים בערך בשעה 19:30, והובילה כ-350 נוסעים. רבים מהנוסעים היו סטודנטים בשנות ה-20 לחייהם שחזרו לאחר סוף השבוע הארוך לחגיגת התענית היוונית-אורתודוקסית.
ה-IC62 הגיע ללריסה באיחור עקב התקרית המוקדמת בתחנת פלאיופרסאלוס ועזבה את התחנה בשעה 23:00, ויצא במסלול דרומה. במקביל, רכבת המשא המשיכה מסלוניקי ללאריסה באותה מסילה. מנהל התחנה בלאריסה, שעבד שם רק חודש אחד, הורה לרכבת להמשיך עד לתחנת נאוי פורוי והורה לעוזרו לא "לסובב את המפתחות" (ליישר מחדש את המתגים).
ההתנגשות בין שתי הרכבות התרחשה בשעה 23:21 בקו הראשי אתונה-סלוניקי, המופעל על ידי OSE, חברת הרכבות הלאומית היוונית. הקטע שבו התרחשה התאונה, הממוקם 27.3 קילומטרים צפונית ללאריסה, היה דו-מסלולי ומצויד בבקרות אוטומטיות, אך המיתוג והאיתות עדיין נשלטו באופן ידני.[16] רכבת הנוסעים ורכבת המשא התנגשו חזיתית ליד אוונגליסמוס מעט לפני חצות בשל החשיכה בזמן התאונה לנהגי הקטרים לא נותר זמן להגיב, ההערכה היא כי רכבת הנוסעים נסעה במהירויות שבין 140 קמ"ש ל-160 קמ"ש.
בראיון לתאגיד השידור היווני דיווח קוסטאס אגורסטוס, מושל המחוז כי ארבעת הקרונות הראשונים של רכבת הנוסעים ירדו מהפסים, ושני הקרונות הראשונים עלו באש ו"הושמדו כמעט לחלוטין". על פי הדיווחים, הנוסעים נמלטו מהרכבת דרך חלונות שנשברו בהתרסקות. רבים נכנסו לפאניקה וחלקם נלכדו בקרונות שהיו מוטים ב-45 מעלות או יותר. כוחות ההצלה הצליחו לפתוח חלק מדלתות הקרונות ולסייע בחילוץ. עוצמת הפגיעה הצליחה להרוס לחלוטין את קטר רכבת הנוסעים בעוד קטרי רכבת המשא נדחקו לאחור אל קרונות המשא שגררו.
קרונות רכבת רבים עלו באש בעקבות ההתנגשות, ו-17 כבאיות ו-150 כבאים פעלו לכיבוי הלהבות. במאמצי חילוץ השתתפו 40 אמבולנסים, מ-30 שוטרים במקום. ההריסות היו כה נרחבות ונדרש סיוע של מנופים כדי לסייע בחילוץ חלק מהקרונות. צבא יוון לקח חלק במשימות החילוץ. כ-250 נוסעים שלא נפגעו או נפגעו בצורה קלה פונו מאתר ההתנגשות באוטובוס לסלוניקי.
57 נוסעים נהרגו ולמעלה מ-80 נפצעו. 66 הנפגעים אושפזו בבית חולים, שישה מתוכם נזקקו לטיפול בטיפול נמרץ. בין ההרוגים היו חמישה תושבי אלבניה, שני סטודנטים מקפריסין ואזרח רומני.
לאחר התאונה

ממשלת יוון כינסה ישיבת חירום לאחר התאונה, ושר הבריאות תאנוס פלוריס ביקר בזירת האירוע. נשיאת יוון, קתרינה סקלארופולו, שהייתה בביקור במולדובה בעת האירוע, קיצרה את הביקור ושבה למדינה. שר התחבורה, קוסטאס קרמנליס, התפטר מתפקידו, והצהיר בזירת התאונה כי הוא מרגיש אחריות על כך ש"לא הצליח להביא את מערכת הרכבות לסטנדרטים של המאה ה-21".
שלושה ימי אבל לאומי הוכרזו במדינה, והדגלים הורדו לחצי התורן. בבוקר שלמחרת התאונה הורדו הדגלים לחצי התורן גם בבניין הנציבות האירופית בבריסל. אלבניה הכריזה על 5 במרץ כיום אבל לאומי וישיבת הפרלמנט של אלבניה נפתחה בדקת דומייה לזכר קורבנות התאונה.
לאחר התאונה > מחאות

בעקבות האסון התקיימו הפגנות באתונה, סלוניקי ולאריסה. איגוד עובדי הרכבות היווני פתח ב-2 במרץ, יומיים לאחר האירוע, בשביתה במחאה על תנאי העבודה ומה שהוא הגדיר ככישלון של המדינה להתאים את תשתית הרכבות במדינה לסטנדרטים המתאימים ולטכנולוגיה העדכנית. בהפגנה שהתקיימה מול משרדי הנהלת הרכבת היוונית ירתה המשטרה גז מדמיע לעבור המפגינים. ב-7 במרץ בתי ספר רבים בסלוניקי לא נפתחו בעקבות מחאות של תלמידים שחסמו את הגישה. הלימודים באותו היום עברו למתכונת של למידה מרחוק. למחרת התקיימה שביתה בת 24 שעות של התאחדות עובדי המדינה ביוון.
הערות שוליים

↑  Greece train crash: 57 people confirmed dead as public anger grows,‏ באתר BBC,‏ 2 במרץ 2023
↑  2 trains collide in northern Greece, at least 38 killed,‏ באתר BNO,‏ 28 בפברואר 2023
↑  Train crash in Greece kills at least 43 people and leaves scores more injured as station master arrested,‏ באתר CBS News,‏ 1 במרץ 2023
↑  Greece train crash: Survivors describe 'nightmarish seconds',‏ באתר BBC,‏ 1 במרץ 2023
↑  רויטרס‏, תאונת רכבות ביוון: "הטמפרטורה בקרון הגיעה ל-1,300 מעלות", באתר וואלה, 1 במרץ 2023
↑  Fiery Greece train collision kills 32, injures at least 85,‏ באתר AP News,‏ 1 במרץ 2023
↑  ynet והסוכנויות, כבר 57 הרוגים באסון הרכבת ביוון. זעם על הממשלה, שמודה: "נכשלנו", באתר ynet, 2 במרץ 2023
↑  Train accident in Greece kills at least 29,‏ באתר PhilStar,‏ 1 במרץ 2023
↑  Greek Transport Minister Kostas Karamanlis resigns over deadly train crash,‏ באתר AP News,‏ 1 במרץ 2023
↑   רויטרס וגרדיאן, 36 נהרגו בהתנגשות חזיתית של רכבות בצפון יוון; שר התחבורה התפטר, באתר הארץ, 1 במרץ 2023
↑  Greek unions protest over rail safety following train crash disaster, EuroNews, 3 March 2023
↑  Video shows scuffles erupt over the tragic train crash that killed dozens, CNN, 2 March 2023
↑  Widespread strikes on Wednesday, ekathimerini.com, 7 March 2023
שמן קנאביס

שמן קנאביס
שמן קנאביס או שמן זרעי קנאביס (Hemp oil, או Hemp seed oil) הוא שמן צמחי, המופק בכבישה קרה מזרעי צמח הקנאביס. שמן ממקור זה מכיל חומצות שומן חיוניות וביחס הנכון והמתאים.[דרושה הבהרה] השמן מכיל פחות מ-10% חומצות שומן רוויות לעומת יותר מ-90% חומצות שומן לא רוויות.
הרכב החומצות בו הוא 57% חומצת שומן לינולאית (LA) אומגה 6; 19% חומצת שומן לינולנית (LNA) אומגה 3; 12% חומצת שומן אולאית – אומגה 9, 2% GLA (חומצה גמא לינולנית).
שמן זה נמכר באופן חוקי בחנויות טבע ובתי מרקחת.
יצור שמן הקנאביס

שמן זרעי הקנאביס מיוצר מזנים של קנאביס סאטיבה אשר אינם מכילים כמויות משמעותיות של טטראהידרוקנאבינול (THC), היסוד הפסיכו-אקטיבי העיקרי הקיים בצמח הקנאביס. תהליך ייצור זה כולל בדרך כלל ניקוי הזרעים ל-99.99% לפני כבישת השמן. אין THC בתוך זרעי ההמפ, אם כי ניתן למצוא כמויות זעירות של THC בשמן זרעי הקנאביס כאשר חומר צמחי נצמד לזרע במהלך הייצור. הייצור המודרני של שמן הקנאביס, במיוחד בקנדה, הוריד את ערכי ה-THC בהצלחה מאז 1998. דגימה מוסמכת קבועה של THC בשמן הקנאביס הקנדי מראה כי רמות THC בדרך כלל נמוכות ממגבלת הזיהוי של 4 חלקים למיליון (או 4 מ"ג לק"ג). המגבלה החוקית לתכולת THC במוצרי מזון בקנדה היא 10 חלקים למיליון. בחלק ממדינות אירופה יש מגבלות של 5 חלקים למיליון, בחלק ממדינות האיחוד אינה קיימת מגבלה כלל.
תכונות תזונתיות ויתרונות בריאותיים

שמן זרעי הקנאביס מוערך בעיקר בזכות תכונותיו התזונתיות ויתרונותיו הבריאותיים. אך על פי שהרכב חומצות השומן שלה מורכב מ-25-35% שמן, זרעי הקנאביס השלמים מורכבים בנוסף מכ־20-25% חלבון, 20-30% פחמימות, ו-10-15% סיבים, יחד עם מגוון מינרלים.
בהתבסס על יתרונותיו הבריאותיים בנוסף לחומצות האמינו והשומן החיוניות המצויים בו, שמן זרעי קנאביס הוא מקור תזונתי שלם. כמו כן, קיימים מרכיבים בתוך השמן שהוכחו כמועילים כפעילות תרופתית. שמן זרעי הקנאביס מכיל חומצה לינולאית (LA) וחומצה לינולנית (LNA) כחומצות השומן הרב בלתי רוויות מסוג אומגה 6 ואומגה 3 (PUFA), בהתאמה. חומצות שומן אלו הן הנחשקות ביותר במיוחד בשל היחסים שבהם הם קיימים, יחס של 3:1 בין לינולאית ללינולנית הוא האופטימלי לתזונה. נוכחות נוספת של חומצה גמא-לינולנית (GLA) בשמן זרעי הקנאביס הופכת את ערכו התזונתי לנחשב ביותר בהשוואה לשמני זרעים אחרים. מספר רב של יתרונות ניתן לייחס לאומגה 3 PUFA המכיל רכיבים נוגדי סרטן ואנטי דלקתיים. בנוסף, אומגה 3 PUFA מסייעת להגדלת קצב חילוף החומרים ומזרזת את שריפת השומן.
ראו גם

מאכלי קנאביס
שמן חשיש
הערות שוליים

↑  Justin M. Holler, Thomas Z. Bosy, Christopher S. Dunkley, Barry Levine, Δ9-Tetrahydrocannabinol Content of Commercially Available Hemp Products*, Journal of Analytical Toxicology 32, 2008-07-01, עמ' 428–432 doi: 10.1093/jat/32.6.428
↑  Drug Watch International - Cannabis Hemp THC in the Food–Cosmetic Supply, www.drugwatch.org
↑  Cary Leizer BA, David Ribnicky PhD, Alexander Poulev PhD, Slavik Dushenkov PhD, The Composition of Hemp Seed Oil and Its Potential as an Important Source of Nutrition, Journal of Nutraceuticals, Functional & Medical Foods 2, 2000-12-01, עמ' 35–53 doi: 10.1300/J133v02n04_04
ערך זה הוא קצרמרבנושא מזון. אתם מוזמנים לתרום לוויקיפדיה ו.